*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*69. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*A BÁT-KOM 2004. Kft.-vel kötött közfeladat ellátási szerződés VII. számú módosítása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2018. 03. 26. |

***Tisztelt Képviselő-testület!***

Az elmúlt időszakban több új kötelezettség jelentkezett az út kezelés tekintetében, melyet szükségesnek tartunk megjelentetni a Bát- Kom 2004 Kft. (továbbiakban: Kft.) közfeladat ellátási szerződésében.

A közlekedési hatóság 2010.03.26. napon kelt határozatában több Magyar Állam tulajdonában lévő külterületi út vonatkozásában az út kezelői feladatokat Bátaszék Város Önkormányzatának delegálta. Ezek az utak az M6 autópályához kapcsolódnak.

2017. évben átvételre kerültek a Búzakalász Mezőgazdasági Szövetkezet tulajdonában lévő külterületi utak.

Előzetes Megállapodás került aláírásra 2016.10. 25. napon, melynek tárgya az 56. sz. főút átépítése során felhagyott szakaszának helyi közúttá minősítése és az útszakasz átadás-átvétele. A közlekedési hatóság helyi közúttá átminősítette az útszakaszt, ami azt is jelenti, hogy az útkezelői feladatok az Önkormányzatnak kell ellátnia.

Ezekre tekintettel a szerződéshez csatolásra kerül a „belterületi utcák jegyzéke”, a „külterületi utak jegyzéke”, a „közlekedési jelzőtáblák jegyzéke”. Ezentúl beemelésre kerül a kül- és belterületi kerékpárútra vonatkozó feladat, valamint a 73. sz. előterjesztésben részletezett kóbor ebek befogásával és ideiglenes elhelyezésével kapcsolatos feladatok. Ez utóbbi feladat ellátása érdekében a szerződés 2. mellékletében a városüzemeltetési feladatokra átadandó kompenzációs összeg megemelésre kerül 576.800.- Ft-tal.

**Határozati javaslat:**

**a BÁT-KOM 2004 Kft.-vel kötött közfeladat-ellátási szerződés VII. számú módosításának jóváhagyására**

Bátaszék Város Önkormányzatának Képviselő-testülete a 124/2016.(VI.29) önk.-i határozattal elfogadott és a BÁT-KOM 2004 Kft.-vel közfeladat-ellátásra kötött szerződés VII. számú módosítását 2018. április 1. nappal a határozat melléklete szerinti tartalommal jóváhagyja, és felhatalmazza a város polgármesterét annak aláírására

*Határidő:* 2018. április 1.

*Felelős:* Dr. Bozsolik Róbert polgármester

(a szerződés-módosítás aláírásáért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár